Cuneiform Tablet CCT 2 31b-32a (BM 113539)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma bu-za-zu-ma a-dí-i KÙ.BABBAR ša ma-ḫa-tí-a a-na-kam šu-be-lam uš-ta-am-ri-iṣ lu KÙ.BABBAR lu KÙ.GI lu a-na qá-tí-a i-ma-qú-ut lu i-na ša li-bi₄ šu-be-lim lu iš-tí a-ḫi-im eb-ri-im ma-lá a-kà-šu-du a-kà-na-ak-ma ú-šé-ba-lam a-bi a-ta a-dí KÙ.BABBAR ša šu-IŠTAR ša É kà-ri-im i-ḫi-id-ma mì-ma a-ni-ša-am lá i-ta-na-pu-šu-nim a-na-kam mì-ma É.GAL-lúm lá ḫa-bu-ul ú ša na-am-e-dim ta-da-nam ú-lá i-mu-ú a-bi a-ta a-ma-kam a kà-ri-im i-ḫi-id-ma KÙ.BABBAR li-qé-ma šé-bi₄-lam